32002R0032
L 006/37
JURNALUL OFÍCIAL AL UNIUNII EUROPENE
REGULAMENTUL (CE) NR. 32/2002 AL COMISIEI
din 9 ianuarie 2002
de rectificare a Regulamentului (CE) nr. 13/2002 de modificare a Regulamentului (CE) nr. 713/2001 privind achiziția de carne de vită în temeiul Regulamentului (CE) nr. 690/2001
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat (1), astfel cum a fost modificat ultima dată prin Regulamentul (CE) nr. 2345/2001 (2),
având în vedere Regulamentul (CE) nr. 690/2001 al Comisiei din 3 aprilie 2001 privind unele măsuri speciale de susținere a pieței în sectorul cărnii de vită (3), astfel cum a fost modificat prin Regulamentul (CE) nr. 2595/2001 (4), în special articolul 2 alineatul (2),
întrucât:
(1)
Regulamentul (CE) nr. 13/2002 al Comisiei (5) a deschis calea pentru achiziția de carne de vită în temeiul Regulamentului (CE) nr. 690/2001 într-un anumit număr de state membre.
(2)
S-a descoperit o greșeală în anexa la regulamentul menționat anterior. Prin urmare, regulamentul în cauză ar trebui rectificat în consecință,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 13/2002 se înlocuiește cu anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 5 ianuarie 2002.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 ianuarie 2002.